Bob Brodhead

Robert Edgar Brodhead (født 20. desember 1936 i Kittanning i Pennsylvan, død 11. februar 1996) var en spiller og leder i amerikansk fotball. Fra 1982 til 1987 var han athletic director på Louisiana State University (LSU).

Brodhead gikk på Duke University og spilte quarterback på Duke Blue Devils. Han ledet laget til Orange Bowl i 1958 og delte posisjonen med Sonny Jurgensen.

Brodhead ble draftet av Cleveland Browns i 1958 men gikk heller inn i hæren. Etter han ble utskrevet spilte han for Saskatchewan Roughriders i Canadian Football League (CFL) i 1959 som en reserve for Don Allard. I 1960 signerte han kontrakt med Buffalo Bills i den nye American Football League (AFL). Han spilte bare én sesong for dem hvor han hadde én kamp som starter og to poeng før han gikk til Edmonton Eskimos i CFL i en kort periode. I 1961 gikk han over til semiprofesjonell amerikansk fotball og spilte for Canton Bulldogs og Cleveland Bulldogs i United Football League og deretter for Philadelphia Bulldogs i Continental Football League i 1965 og 1966. Han ledet Bulldogs til ligatittelen i Continental Football League i 1966 med en seier over Orlando Panthers, og tok deretter en jobb som business manager for Cleveland Browns.

Brodhead ble innlemmet i Minor League Football Hall of Fame for sin tid med Canton/Cleveland/Philadelphia Bulldogs.

Han forble i Cleveland frem til 1970, da han ble ansatt som general manager for Houston Oilers. Han tok senere en stilling som CFO for Miami Dolphins før han tok jobben som athletic director for LSU i 1981, etter at universitetet hadde gått flere millioner i minus under forrige athletic director Paul Dietzel.

Brodhead var general manager for Portland Thunder i World Football League i 1975, og var fungerende hovedtrener i én kamp etter at han sparket hovedtrener Greg Barton. Han ansatte deretter Joe Gardi ut sesongen. Ligaen ble oppløst 22. oktober 1975.

Det var Brodhead som ansatte baseballtreneren Skip Bertman, som tok et strevende Bayou Bengals til nye høyder med fem nasjonale titler (1991, 1993, 1996, 1997, 2000) og 11 turer til College World Series på 18 sesonger (1984–2001). Bertman ble LSUs athletic director etter han trakk seg fra baseballjobben, en stilling han holdt ut juni 2008.

Innen amerikansk fotball var det trener Jerry Stovall som ledet laget da Brodhead tok over, en All-American running back og safety for LSU tidlig på 1960-tallet. Han fikk sparken etter å ha end 1983-sesongen 4–7. Stovall tre av sesongens siste fire kamper i 1982 og gikk 0–6 i Southeastern Conference i 1983. Brodhead ansatte Bill Arnsparger, som stod bak Miami Dolphins’ «No-Name Defense» tidlig på 1970-tallet. I løpet av tre sesonger hadde Arnsparger et sammenlagtresultat på 26–8–3 og vant SEC-tittelen i 1986 og sikret to turer til Sugar Bowl. En annen vellykket ansettelse var Sue Gunter, trener for kvinnelaget i basketball, som ledet laget i 22 sesonger og nådde NCAA-turneringen 14 ganger, inkludert Final Four i sin siste sesong i 2003–04. Under Brodhead ledet Dale Brown, herrenes basketballtrener, laget til Final Four i 1986.

Brodhead jobbet senere i radio i Baton Rouge i Louisiana og i en periode som athletic director på Southeastern Louisiana University i Hammond.

Se også
 Liste over spillere i American Football League

Quarterbacks i amerikansk fotball
Buffalo Bills-spillere
Ledere i Cleveland Browns
Ledere i Houston Oilers
Ledere i Miami Dolphins
General managers i National Football League
Personer fra Kittanning
Utøvere av amerikansk fotball fra USA